
Starea ţării noastre și viața covârșşitoarei părţi a locuitorilor săi cer tot mai mult o reacţie din partea fiecărui 
cetățean. Este destul să observăm că suntem ţara cu cea mai mare pierdere de populaţie din Uniunea 
Europeană, cu o speranţă de viață cu opt ani mai mică decit media europeană, cu cel mai mic venit mediu. 
Suntem națiunea cu cel mai mare grup de oameni expuși sărăciei și privaţiunilor. Suntem ţara cu o îndatorare 
mai mare ca oricând în istorie, în care se trăiește cotidian pe datorie. Suntem ţară cu o justiție ce-și vădește 
tot mai clar neajunsurile și o educaţie ce-și etalează la fiecare pas carenţele. Aproape în orice loc din țară 
oamenii se plâng de nepriceperea și corupția autorităţilor și caută îngrijoraţi soluţii la penurie și abuzuri. 

Se observă tot mai mult, prin efectele lor dramatice, ce îngreunează viața oamenilor, erorile, compromisurile și 
superficialitatea din deciziile ultimelor decenii. Din amatorism și lăcomie nu ies decât eșecuri repetate. Oricum 
pot să pară, trebuie spus că politicile și decidenţii care sunt și care se anunţă în zilele noastre nu vor scoate 
România din crize. 

Cele mai multe instituţii și domenii de activitate resimt nevoia unei schimbări profunde de concepție și de 
competenţă. Situaţia generală ne obligă la răspunsuri cu totul noi și la o curajoasă și vastă înnoire. 

Trăim într-o ţară cu resurse și șanse, dar care are nevoie astăzi de o cotitură chibzuită. Cu cât mai lucidă, cu 
atât mai benefică! Este firesc, așadar, să ne preocupăm, fiecare, de viața noastră, a familiilor și comunităților 

energiilor celor mai recunoscuţi și prestigioși membrii ai naţiunii poate schimba lucrurile. Propunem o nouă, 
temeinică și responsabilă abordare a situației și chemăm cetăţenii României să ni se alăture într-un efort de a 
scoate ţara din situaţia în care a fost adusă. 

Nu mai putem aștepta nepăsători în fața degradării, a derapajelor conduse de impostori și incompetenți. 
Nepăsarea este egală cu complicitatea la o decădere iremediabilă. 

Să ne organizăm în jurul unui program care să convertească valorile noastre în acțiuni și realități. Sunt 
necesare acum proiecte de țară, dar și analize duse până la capăt, cu proiecţii și priorități de dezvoltare 
elaborate de experţi și de performeri în economie, finanțe, administraţie, ținând seama de experiența 
acumulată, de nevoile actuale și de evoluţii ce se anunţă. Să progresăm spre o strategie cuprinzătoare, 
deschisă de la început spre nevoile și aspiraţiile poporului, ce încorporează cât mai multe propuneri noi și 
viabile venite de la cetăţenii înșiși. 

Obiectivele pe care le urmărim sunt izvorâte din aceste nevoi și aspirații. 

Bunăoară, vrem întoarcerea politicii și deciziilor la nevoile poporului, la valorile sale și la consultarea acestuia, 
local,regional și naţional, în forme moderne, variate. Vrem o dezvoltare a exploatării resurselor naţionale 
prioritar în serviciul societăţii noastre.Vrem încurajarea și sprijinirea prin legi adecvate a antreprenorului și 
fermierului român și eliminarea discriminării în raport cu societăţile multinaționale. 

Sunt necesare demersuri pentru reducerea instituțiilor și reglementărilor parazitare, consumatoare de timp și 
bani — totul pentru simplificarea obligaţiilor cetățeanului și lărgirea șanselor de inovaţie economică, socială, 
instituțională și culturală.Este obligatoriu un decont al perioadei de pandemie, incluzând costurile, cheltuielile 
nejustificate și măsurile restrictive. Se impune eradicarea neîntârziată a nepotismului, favoritismului și 
diletantismului din instituţiile publice și repunerea acestora în slujba cetățeanului, pe dimensiunile legalităţii și 
corectitudinii.Instaurarea meritocraţiei prin concursuri curate și prin mijloace de evaluare modernă, specifice 
statelor europene este vitală pentru ţara noastră. 

Trebuie pus capăt corupției și oricărei segregări din societate, încât fiecare cetățean să-și poată valorifica și 
vedea recunoscute pregătirea, capacităţile și civismul.leşirea din costisitoarea confuzie a valorilor din zilele 
noastre este indispensabilă precum oxigenul. 

Parlamentul, ca întruchipare a suveranităţii naţionale, trebuie să revină la controlul riguros asupra activității 
instituţiilor statului, incluzând serviciile secrete, și cheltuielilor acestora. Se impun anulate prevederile ce 
permit participarea sub acoperire a firmelor aparținând serviciilor secrete în competiția economică. Este 
necesară retragerea serviciilor secrete din competiţia politică, din justiţie și din alte instituţii publice, și 
conformarea cu structurile şi procedurile unui stat democratic, cu prevederea de sancţiuni pentru încălcarea 
interdicţiilor. 

Efectivul funcţiilor şi rolurilor finanţate din resurse publice se impune normalizat. Vrem dreptate fără jocuri 
politice și sforărie în reglementările și practicile din justiţie și administraţie. Acestea trebuiesc aduse la nivelul 
unei societăți a cetățenilor ce-și folosesc libertățile și drepturile fundamentale și a unui stat ce le respectă. 

Ne preocupă soluţiile pentru o asistență medicală necondiționată pentru cei săraci și fără posibilități de 
tratament. Ne preocupă normalizarea educaţiei printr-o reorganizare pe coordonatele unei societăţi cultivate, 
care să redea fiecărui copil şanse de pregătire. Socotim că viitorul nostru stă și în consolidarea economică, 
juridică și culturală a familiei. 


Sunt necesare eforturi pentru modernizare locală și repopulări de zone istorice şi explorăm modalități de 


de creştere a natalității. 

Vrem o politică externă eliberată de turism și amatorism, ce valorifică europenitatea, alianțele și parteneriatele 
sub călăuzirea interesului naţional. Politica externă se verifică prin contribuţia la prosperitatea propriei țări. 
Agenda României actuale nu are cum să fie decât încărcată și dificilă. Suntem însă încredinţaţi că sub deviza 
“Libertate, lege, democraţie pentru reconstruirea României pe coordonatele ţărilor avansate!” se vor putea 
repune în mișcare energiile schimbării. 

Apelul de față este este deschis adeziunii oricărui cetățean în vederea constituirii unei mişcări capabile să 
smulgă România din crize. Cerem celor care împărtășesc obiectivele rezumate mai sus și sunt gata să 
acționeze în serviciul lor să ni se alăture și să comunice adeziunea. Plecând de la ele vom organiza reuniuni 
de configurare de inițiative în interes public în diferite localități. 

Mișcarea pe care ne propunem să o creăm nu înlocuiește partidele — cărora le revine în democratie rolul 
cunoscut — dar caută să scoată viața publică din mecanica repetitivă sa ultimelor decenii să repună în mișcare 
societatea României actuale. Nimeni dintre cei care aderă nu este întrebat asupra afinităţilor sale politice — 
ceea ce contează este pregătirea în profesia sa, atitudinea civică și devoțiunea față de aceste obiective. 
Convingerea noastră este că numai dacă destui oameni profesionalizaţi și devotați intervin în viața publică a 
României actuale, țara poate evita riscul de a se adânci în necazuri, perseverând la coada Europei, sub 
schimbări aparente, promise de unii sau alţii. 

Suntem nutriți de convingerea că fără o acţiune de largă cuprindere a cetățenilor țării nu mai este posibilă 
relansarea activităţilor și a schimbărilor necesare care să permită normalizarea și dezvoltarea. De priceperea 
și devoțiunea fiecărui cetățean este nevoie; nimeni, din nici un considerent, nu este oprit să-și desfășoare 
capacităţile. 

Platforma România cetăţenilor este prima redare sintetică a nenumăratelor lor discuții care au avut loc 
în anii din urmă. Pe baza unor analize amănunțite, propuse de numeroși concetățeni, ea a fost 
redactată de Andrei Marga, Cornel Nistorescu, Petrișor Peiu, Gheorghe Piperea, Adrian Graur, Adrian 
Gorun, George Niculescu, Claudiu Rădulescu și Marius Marian Şolea. Această platformă rămâne punct 
de plecare și se completează odată cu lărgirea continuă a adeziunilor. 

